ᱥᱟᱵᱟ ᱟᱡᱟᱫᱽ

ᱥᱟᱵᱟ ᱟᱡᱚᱫᱽ (ᱡᱟᱱᱟᱢ: ᱥᱟᱵᱟ ᱥᱤᱝ ᱜᱨᱮᱣᱟᱞ, ᱑ ᱱᱚᱵᱷᱮᱢᱵᱚᱨ ᱑᱙᱘᱕) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱱᱮᱡᱤᱭᱟᱹ, ᱛᱷᱤᱭᱮᱴᱚᱨ ᱰᱟᱭᱨᱮᱠᱴᱚᱨ ᱟᱨ ᱥᱮᱨᱮᱧᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱢᱩᱢᱵᱟᱭ ᱨᱮ ᱢᱮᱱᱟᱜ ᱤᱞᱮᱠᱴᱨᱚ ᱯᱷᱚᱸᱠ ᱰᱩᱳ ᱢᱮᱰᱵᱚᱭ/ᱢᱤᱸᱠ ᱨᱤᱱ ᱢᱤᱫᱴᱟᱹᱝ ᱦᱟᱹᱴᱤᱧ ᱠᱟᱱᱟᱭ ᱾ ᱩᱱᱤ ᱫᱚ ᱤᱱᱰᱤ ᱯᱷᱤᱞᱢ ᱫᱤᱞ ᱠᱚᱵᱟᱰᱤ (᱒᱐᱐᱘) ᱨᱮ ᱢᱩᱬ ᱨᱟᱜᱟ ᱞᱮᱠᱟᱛᱮ ᱵᱚᱞᱤᱣᱩᱰ ᱨᱮ ᱟᱡ ᱮ ᱮᱛᱚᱦᱚᱵ ᱞᱮᱫᱼᱟ ᱾ ᱩᱱᱤ ᱫᱚ ᱨᱳᱢᱟᱱᱴᱤᱠ ᱠᱚᱢᱮᱰᱤ ᱯᱷᱤᱞᱢ ᱢᱩᱡᱷᱥᱮ ᱯᱷᱨᱟᱱᱰᱥᱤᱯ ᱠᱟᱨᱳᱜᱮ (᱒᱐᱑᱑) ᱨᱮ ᱟᱡᱟᱜ ᱢᱩᱬᱩᱛ ᱯᱟᱴ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜ ᱠᱟᱱᱟ ᱾ ᱩᱱᱤ ᱫᱚ ᱒᱐᱑᱖ ᱨᱮ ᱣᱟᱭ-ᱯᱷᱤᱞᱢᱥ ᱣᱮᱵᱽ ᱥᱤᱨᱤᱡᱽ, ᱞᱮᱰᱤ'ᱥ ᱨᱩᱢ ᱨᱮ ᱰᱤᱝᱜᱳ ᱞᱮᱠᱟᱛᱮ ᱯᱟᱴ ᱞᱮᱜᱼᱟᱭ ᱾

ᱮᱛᱚᱦᱚᱵ ᱡᱤᱭᱚᱱ
ᱟᱡᱟᱫᱽ ᱫᱚ ᱫᱤᱞᱞᱤ ᱨᱮ ᱢᱤᱫ ᱯᱚᱧᱡᱟᱵᱤ ᱵᱟᱵᱟ ᱟᱨ ᱢᱤᱫ ᱠᱟᱹᱥᱢᱤᱨᱤ ᱮᱸᱜᱟᱛ ᱛᱟᱞᱟ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱛᱷᱤᱭᱮᱴᱚᱨ ᱨᱤᱱᱤᱡ ᱢᱟᱨᱟᱝ ᱟᱠᱴᱨᱮᱥ ᱥᱟᱯᱷᱫᱟᱨ ᱦᱟᱥᱢᱤ ᱭᱤᱡ ᱵᱷᱟᱹᱜᱽᱱᱤ ᱠᱟᱱᱟᱭ ᱾ ᱢᱤᱫ ᱛᱷᱤᱭᱮᱴᱚᱨ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ, ᱟᱡᱟᱫᱽ ᱫᱚ ᱟᱹᱰᱤ ᱠᱚᱢ ᱩᱢᱮᱨ ᱠᱷᱚᱱ ᱜᱮ ᱥᱟᱯᱷᱫᱟᱨ ᱦᱟᱥᱢᱤ ᱟᱜ ᱛᱷᱤᱭᱮᱴᱚᱨ ᱜᱩᱴ ᱡᱟᱱ ᱱᱟᱴᱭᱚ ᱢᱟᱸᱪ ᱥᱟᱶ ᱟᱡᱟᱜ ᱥᱴᱮᱡᱽ ᱯᱨᱚᱰᱭᱩᱥᱚᱱ ᱨᱮ ᱮᱱᱮᱡ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱨᱮ ᱩᱱᱤ ᱦᱟᱵᱤᱵᱽ ᱛᱚᱱᱵᱷᱤᱨ, ᱮᱢ.ᱠᱮ. ᱨᱟᱭᱱᱟ, ᱡᱤ.ᱯᱤ. ᱫᱤᱥᱯᱚᱸᱰᱮ ᱟᱨ ᱮᱱ.ᱠᱮ. ᱥᱚᱨᱢᱟ ᱥᱟᱶᱮ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱳᱰᱤᱥᱤ, ᱠᱞᱟᱥᱤᱠᱟᱞ ᱵᱟᱞᱮᱴ, ᱡᱟᱡᱽ, ᱞᱟᱴᱤᱱ ᱟᱨ ᱥᱟᱶᱦᱮᱫ ᱮᱱᱮᱡ ᱮᱢᱟᱱ ᱨᱮ ᱦᱚᱸ ᱟᱡᱟᱜ ᱥᱮᱪᱮᱫ ᱮ ᱦᱟᱛᱟᱣ ᱞᱮᱫᱼᱟ ᱾
ᱟᱡᱤᱡ ᱳᱰᱤᱥᱤ ᱜᱩᱨᱩ, ᱠᱤᱨᱚᱱ ᱥᱮᱦᱜᱚᱞ ᱥᱟᱶ  ᱥᱮᱱ ᱟᱠᱟᱱᱟ, ᱟᱡ ᱫᱚ ᱤᱝᱞᱮᱱᱰ, ᱠᱟᱱᱟᱰᱟ ᱟᱨ ᱱᱮᱯᱟᱞ ᱥᱟᱶᱛᱮ ᱫᱤᱥᱚᱢ ᱵᱷᱤᱛᱤᱨ ᱟᱨ ᱵᱟᱦᱨᱮ ᱨᱮ ᱦᱚᱸᱭ ᱩᱫᱩᱜ ᱥᱚᱫᱚᱨ ᱟᱠᱟᱫᱼᱟ ᱾

ᱥᱤᱱᱮᱢᱟ ᱥᱟᱶ ᱟᱡᱟᱜ ᱚᱠᱛᱚ ᱫᱚ ᱟᱥᱲᱟ ᱥᱮᱪᱮᱫ ᱛᱟᱭᱚᱢ ᱮᱦᱚᱵ ᱞᱮᱱᱟ ᱡᱚᱠᱷᱚᱱ ᱩᱱᱤ ᱫᱚ ᱰᱟᱭᱨᱮᱠᱥᱚᱱ ᱤᱥᱟᱱ ᱱᱟᱭᱚᱨ ᱞᱟᱹᱜᱤᱫ ᱢᱤᱫ ᱠᱷᱟᱴᱚ ᱯᱷᱤᱞᱢ ᱜᱩᱨᱩᱨ ᱨᱮ ᱢᱩᱬᱩᱛ ᱯᱟᱴ ᱮ ᱧᱟᱢ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱱᱤᱭᱩ ᱭᱚᱨᱠ ᱟᱨ ᱯᱷᱞᱳᱨᱮᱱᱥ ᱨᱮ ᱯᱚᱨᱚᱵᱽ ᱠᱚ ᱪᱟᱞᱟᱜ ᱠᱟᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱟᱭᱢᱟ ᱠᱷᱟᱴᱚ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟᱭ ᱾

ᱠᱟᱹᱢᱤ ᱡᱤᱭᱚᱱ
ᱩᱱᱤ ᱫᱚ ᱒᱐᱐᱘ ᱥᱟᱞ ᱨᱮ ᱟᱱᱤᱞ ᱥᱤᱱᱤᱭᱚᱨ ᱟᱜ ᱯᱷᱤᱞᱢ ᱫᱤᱞ ᱠᱟᱵᱟᱰᱤ ᱠᱷᱚᱱ ᱨᱟᱦᱩᱞ ᱵᱳᱥ ᱥᱟᱶ ᱵᱚᱞᱤᱣᱩᱰ ᱨᱮ ᱮᱛᱚᱦᱚᱵ ᱞᱮᱫᱟᱭ ᱾ ᱩᱱᱤ ᱫᱚ ᱣᱟᱭ-ᱯᱷᱤᱞᱢᱥ ᱢᱩᱡᱷᱮᱥᱮ ᱯᱷᱨᱟᱱᱰᱥᱤᱯ ᱠᱟᱨᱳᱜᱮ ᱨᱮ ᱱᱟᱣᱟ ᱮᱱᱮᱡᱤᱭᱟᱹ ᱱᱤᱥᱟᱱᱛ ᱫᱚᱦᱤᱭᱟ ᱟᱨ ᱥᱟᱠᱤᱵᱽ ᱥᱚᱞᱤᱢ ᱥᱟᱶ ᱯᱨᱤᱛᱤ ᱥᱮᱱ ᱟᱜ ᱢᱩᱬᱩᱛ ᱯᱟᱴ ᱮ ᱩᱫᱩᱜ ᱥᱚᱫᱚᱨ ᱞᱮᱫᱼᱟ ᱾

ᱟᱡᱟᱫᱽ ᱫᱚ ᱥᱤᱧᱚᱛᱤᱭᱟᱹ ᱤᱱᱰᱤ ᱥᱮᱨᱮᱧ ᱨᱮ ᱢᱤᱫ ᱧᱩᱛᱩᱢᱟᱱ ᱥᱮᱨᱮᱧ ᱪᱟᱹᱞᱩᱭᱤᱡ ᱟᱨ ᱥᱮᱨᱮᱧᱤᱭᱟᱹ ᱠᱟᱱᱟᱭ ᱟᱨ ᱢᱚᱰᱵᱚᱭᱤ/ᱢᱤᱱᱠ ᱧᱩᱛᱩᱢᱟᱱ ᱤᱞᱮᱠᱴᱨᱚᱱᱤᱠ ᱵᱮᱸᱰ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱒᱐᱑᱒ ᱨᱮ ᱮᱠᱴᱚᱨ ᱟᱨ ᱥᱮᱨᱮᱧ ᱪᱟᱹᱞᱩᱭᱤᱡ ᱤᱢᱟᱫᱽ ᱥᱟᱦ ᱥᱟᱶ ᱮᱦᱚᱵ ᱞᱮᱱᱟ ᱛᱟᱦᱮᱸᱫ ᱾

ᱟᱡᱟᱫᱽ ᱫᱚ ᱒᱐᱑᱐ ᱥᱟᱞ ᱨᱮ ᱟᱡᱟᱜ ᱱᱤᱡᱮᱨᱟᱜ ᱛᱷᱤᱭᱮᱴᱚᱨ ᱠᱚᱢᱯᱟᱱᱤ ᱫᱤ ᱥᱠᱤᱱᱥ ᱮᱦᱚᱵ ᱞᱮᱫᱼᱟ ᱟᱨ ᱟᱡᱟᱜ ᱯᱩᱭᱞᱩ ᱜᱟᱭᱟᱱ ᱞᱚᱵᱽᱯᱩᱠ ᱰᱟᱭᱨᱮᱠᱴᱚᱨ ᱠᱮᱫᱼᱟ, ᱡᱟᱦᱟᱸ ᱫᱚ ᱥᱮᱯᱴᱮᱢᱵᱚᱨ ᱒᱐᱑᱐ ᱨᱮ ᱮᱱ.ᱥᱤ.ᱯᱤ.ᱟ. ᱨᱮᱱᱟᱜ ᱮᱠᱥᱯᱤᱨᱤᱢᱮᱱᱴᱟᱞ ᱛᱷᱤᱭᱮᱴᱚᱨ ᱨᱮ ᱮᱛᱚᱦᱚᱵ ᱞᱮᱱᱟ ᱾

ᱟᱡᱟᱫᱽ ᱫᱚ ᱫᱤᱞᱞᱤ ᱠᱷᱚᱱ ᱢᱩᱢᱵᱟᱭ ᱛᱮ ᱪᱟᱞᱟᱣ ᱞᱮᱱᱟᱭ ᱟᱨ ᱯᱨᱤᱛᱷᱵᱤ ᱛᱷᱤᱭᱮᱴᱚᱨ ᱨᱮ ᱢᱚᱠᱚᱨᱚᱸᱫᱽ ᱫᱮᱥᱯᱟᱱᱰᱮ ᱦᱚᱛᱮᱛᱮ ᱰᱟᱭᱨᱮᱠᱥᱚᱱ ᱟᱠᱟᱱ ᱵᱟᱨ ᱦᱚᱲ ᱮᱱᱮᱡ ᱨᱮ ᱠᱤᱱ ᱯᱟᱴ ᱠᱮᱫᱼᱟ ᱾

ᱩᱱᱤ ᱫᱚ ᱠᱟᱰᱵᱚᱨᱤ, ᱯᱚᱸᱰᱥ, ᱢᱮᱜᱤ, ᱴᱟᱴᱟ ᱥᱠᱟᱭ, ᱜᱩᱜᱚᱞ, ᱠᱤᱴ ᱠᱟᱴ, ᱵᱳᱰᱟᱯᱷᱳᱱ, ᱥᱟᱱᱥᱤᱞᱠ, ᱱᱮᱥᱠᱮᱯᱷᱮ, ᱮᱭᱟᱨᱴᱮᱞ ᱮᱢᱟᱱ ᱠᱚᱨᱮ ᱟᱨ ᱠᱞᱤᱱ ᱮᱸᱰ ᱠᱞᱤᱭᱟᱨ, ᱣᱮᱥᱴᱥᱟᱭᱤᱰ ᱟᱨ ᱮᱢᱣᱮ ᱮᱢᱟᱱ ᱠᱚᱨᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ ᱾

ᱱᱤᱡᱮᱨᱟᱜ ᱡᱤᱭᱚᱱ
ᱟᱡᱟᱫᱽ ᱫᱚ ᱒᱐᱑᱓ ᱠᱷᱚᱱ ᱒᱐᱒᱐ ᱥᱟᱞ ᱫᱷᱟᱹᱨᱤᱡ ᱤᱢᱟᱫᱽ ᱥᱟᱦ ᱥᱟᱶ ᱞᱤᱵᱽ-ᱤᱱ ᱨᱤᱞᱮᱥᱚᱱᱥᱤᱯ ᱨᱮ ᱛᱟᱦᱮᱸ ᱠᱟᱱᱟᱭ ᱾

᱒᱐᱒᱒ ᱥᱮᱨᱢᱟ ᱫᱷᱟᱹᱨᱤᱡ ᱩᱱᱤ ᱫᱚ ᱦᱨᱤᱛᱤᱠ ᱨᱳᱥᱚᱱ ᱰᱮᱴ ᱮᱭᱟ ᱾

ᱯᱷᱤᱞᱢᱜᱨᱟᱯᱷᱤ
ᱯᱷᱤᱞᱢ
 ᱥᱮᱨᱢᱟ ᱧᱩᱛᱩᱢ ᱯᱟᱴ ᱱᱳᱴ ᱒᱐᱐᱘ ᱫᱤᱞ ᱠᱟᱵᱟᱰᱤᱨᱟᱜᱟ ᱢᱚᱞᱤᱠ ᱒᱐᱑᱑ ᱢᱩᱡᱷᱮᱥᱮ ᱯᱷᱨᱟᱱᱰᱥᱤᱯ ᱠᱟᱨᱳᱜᱮᱞᱳᱱᱟ ᱥᱮᱱ ᱒᱐᱑᱒ᱧᱤᱱᱫᱟᱹ ᱨᱮ ᱧᱮᱧᱮᱞᱤᱭᱟᱹᱨᱤᱭᱟ ᱠᱷᱟᱴᱚ ᱯᱷᱤᱞᱢ ᱒᱐᱑᱖ ᱱᱤᱨᱟᱹᱞᱟ-ᱩᱛᱩᱚᱱᱡᱟᱞᱤ  ᱠᱷᱟᱴᱚ ᱯᱷᱤᱞᱢ ᱒᱐᱑᱙ ᱡᱚᱲᱟᱣ ᱟᱠᱟᱱᱟᱥᱟᱵᱟ  ᱠᱷᱟᱴᱚ ᱯᱷᱤᱞᱢ ᱒᱐᱒᱐ᱚᱲᱟᱜ ᱨᱮᱱᱟᱜ ᱠᱟᱛᱷᱟᱵᱟᱭᱥᱱᱚᱵᱤ  ᱱᱮᱴᱯᱷᱞᱤᱠᱥ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:᱑᱙᱘᱕ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱫᱤᱞᱞᱤ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱷᱤᱞᱢ ᱮᱠᱴᱨᱮᱥ ᱠᱚ
ᱛᱷᱚᱠ:ᱥᱤᱧᱚᱛᱤᱭᱟᱹ ᱴᱮᱞᱤᱵᱤᱡᱚᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱦᱤᱱᱫᱤ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱦᱤᱱᱫᱤ ᱴᱮᱞᱤᱵᱤᱡᱚᱱ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱢᱩᱢᱵᱟᱭ ᱨᱤᱱ ᱮᱠᱴᱨᱮᱥ ᱠᱚ
ᱛᱷᱚᱠ:ᱯᱚᱧᱡᱟᱵᱤ ᱦᱚᱲ
ᱛᱷᱚᱠ:ᱠᱟᱹᱥᱢᱤᱨᱤ ᱦᱚᱲ